Den omstridte leder af bostedet Skovhuset er nu blevet afskediget.

Peter Back, leder af bostedet Skovhuset, er nu blevet afskediget. 21 Søndag dokumenterede, at Peter Back har opført sig uhensigtsmæssigt over for en ung pige, som boede på bostedet. Peter Back blev derefter suspenderet midlertidigt. Hjørring Kommune undersøgte derefter sagen. Det er Rebild Kommune, der har godkendt opholdsstedet og har ført generelt tilsyn. Landsforeningen af Opholdssteder kritiserede Rebild Kommune for ikke at have ført ordentlig kontrol med bostedet efter det kom frem, at flere børn har fortalt om verbale overgreb af Peter Back. Bestyrelsen er blevet enig med Peter Back om, at han fremover skal udleje opholdsstedets bygning, da han ejer bygningen. Han må ikke opholde sig på grunden. Det skriver DR Nyheder.